laion/Wikipedia-Exotic huggingface dataset:
עומאר רודברג

עומאר רודברג (בשוודית: Omar Rudberg; נולד ב-12 בנובמבר 1998) הוא זמר שוודי-ונצואלי. נולד בוונצואלה ועבר לקונגסבקה עם אמו בגיל שש. ב-2010 הוא השתתף בעונתה הרביעית של תוכנית הכישרונות "Talang" המשודרת ב-TV4. הוא היה חבר בלהקת הבנים FO&O (אנ') בין השנים 2013–2017. בשנת 2017 השתתף בתחרות המלודיפסטיבלן של ה-SVT במסגרת הלהקה, והגיע לגמר עם השיר "Gotta Thing About You". בספטמבר בשנת 2017 חברי הלהקה הודיעו על פירוקה, לכל הפחות באופן זמני. עומאר התחיל את קריירת הסולו שלו בשנת 2018, עם הסינגל "Que Pasa", בהשתתפות הראפר השוודי למיקס, ואחריו "La Mesa" עם הראפר השוודי אליאס הורטיג. מאוחר יותר התגלה שהוא ישתתף במלודיפסטיבלן 2019 עם השיר "Om om och om igen". השיר לא העפיל לחצי הגמר, אך נכנס לרשימת 20 הלהיטים המובילים בשוודיה, בפעם הראשונה עבור רודברג. בשנת 2021 גילם את דמותו של סימון בסדרת הדרמה של נטפליקס "דרך המלך". 2021: Omar Covers מדיה וקבצים בנושא עומאר רודברג בוויקישיתוף עומאר רודברג, ברשת החברתית פייסבוק עומאר רודברג, ברשת החברתית אקס (טוויטר) עומאר רודברג, ברשת החברתית אינסטגרם עומאר רודברג, ברשת החברתית טיקטוק עומאר רודברג, סרטונים בערוץ היוטיוב עומאר רודברג, במסד הנתונים הקולנועיים IMDb (באנגלית) עומאר רודברג, באתר Rotten Tomatoes (באנגלית) עומאר רודברג, באתר אפל מיוזיק (באנגלית) עומאר רודברג, באתר ספוטיפיי עומאר רודברג, באתר סאונדקלאוד (באנגלית) עומאר רודברג, באתר Last.fm (באנגלית) עומאר רודברג, באתר AllMusic (באנגלית) עומאר רודברג, באתר MusicBrainz (באנגלית) עומאר רודברג, באתר דיזר עומאר רודברג, באתר Discogs (באנגלית) עומאר רודברג, באתר Songkick (באנגלית) עומאר רודברג, באתר Genius עומאר רודברג, באתר טיידל (באנגלית) "The Fooo" (בשוודית). 20 במאי 2014. אורכב מ-המקור ב-7 בינואר 2014. {{cite web}}: (עזרה) Petersson, Emma. "Robin Bengtsson med "I Can't Go On" är vinnaren av Melodifestivalen 2017". svt.se (בשוודית). נבדק ב-6 בפברואר 2019. {{cite news}}: (עזרה) "FO&O lägger ner – går skilda vägar". Expressen. נבדק ב-6 בפברואר 2019. {{cite web}}: (עזרה) "Omar kan offra kärleken för att nå toppen". Sydsvenskan. נבדק ב-16 בפברואר 2019. {{cite web}}: (עזרה) "Omar Covers - Single by Omar Rudberg on Apple Music". Apple Music. נבדק ב-9 ביולי 2021. {{cite web}}: (עזרה) "Sverigetopplistan – Sveriges Officiella Topplista". Sverigetopplistan. נבדק ב-2 במרץ 2019. {{cite web}}: (עזרה) "Veckolista Singlar, vecka 5". Sverigetopplistan. נבדק ב-1 בפברואר 2020. {{cite web}}: (עזרה) "Omar Rudberg's single "Dum" is certified Gold in Sweden!". Twitter. 20 בספטמבר 2020. נבדק ב-20 בפברואר 2021. {{cite web}}: (עזרה) "Here are the nominees for the Zalando Rising Star Award 2021". mynewsdesk.com. 6 באוקטובר 2021. נבדק ב-6 באוקטובר 2021. {{cite web}}: (עזרה)
מלטה גורדינייר

מלטה לארס איסידור מירנברי גורדינייר (בשוודית: Malte Lars Isidor Myrenberg Gårdinger; נולד ב-23 ביולי 2000) הוא שחקן שוודי. בנו של מנחה הטלוויזיה והדוגמן פונטוס גורדינייר. בשנת 2021 גילם את דמותו של אוגוסט בסדרת הדרמה של נטפליקס "דרך המלך". הוא הוציא גם סינגל בשם "Nära vän", תחת השם GIBBON, עם NONNI. מלטה גורדינייר, ברשת החברתית אקס (טוויטר) מלטה גורדינייר, ברשת החברתית אינסטגרם מלטה גורדינייר, במסד הנתונים הקולנועיים IMDb (באנגלית) מלטה גורדינייר, באתר Rotten Tomatoes (באנגלית) מלטה גורדינייר, באתר Metacritic (באנגלית) "Pontus Gårdingers son Malte gör succé som skådespelare". Hant.se. נבדק ב-5 ביולי 2021. {{cite web}}: (עזרה) ערך זה הוא קצרמר בנושא שוודים ובנושא שחקנים. אתם מוזמנים לתרום לוויקיפדיה ולהרחיב אותו.
בהאבה סיני

בהאבה סיני (שם מדעי: Bahaba taipingensis) הוא מין של דג גרם גדול ממשפחת המסריים החי רק באוקיינוס השקט שלחופי סין, הונג קונג ומקאו וגם במים מליחים לשפכי היאנגצה ונהר הפנינה שבסין. מין זה מצוי כיום בסכנת הכחדה חמורה עקב דיג וסכרים בנהרות בהם הוא חי. דג זה נפוץ לרוב במים מלוחים לחופי סין באזורי שוניות, כרים תת-ימיים וחופי סלעים והוא עולה לשפכי מספר נהרות שם הוא משריץ. זהו דג גדול באורך של מעל 2 מטרים ומשקל 100 ק"ג, אך לרוב נפוץ באורך של 40 ס"מ בלבד. הוא מחפש את מזונו על קרקעית הים וניזון מדגים קטנים יותר ומסרטנים. הדג יכול להתקיים הן במים מלוחים והן בנהרות והצעירים מתחילים את חייהם בנהר. המין מצוי בסכנה חמורה עקב דיג יתר והאוכלוסיות החלו לצנוח כבר משנות ה-30 של המאה ה-20 בה נמכרו מעל 50 טונות דגים, אף שהכמות ירדה ל-10 טונות בשנות ה-50 וה-60. בדומה לטוטואבה, דג קרוב וגדול מהמשפחה הפרטים הגדולים כבר כמעט שלא נראים יותר בטבע. כיום המין מוגן בסין שאף הגנה על הנהרות שבו הוא מצוי אך בהונג קונג המין לא מוגן. לדג שלפוחית שחייה המשמשת כתרופה סינית עממית מבוקשת, מה שמגביר את הדיג הלא חוקי. בהאבה סיני, באתר ITIS (באנגלית) בהאבה סיני, באתר NCBI (באנגלית) בהאבה סיני, באתר Animal Diversity Web (באנגלית) בהאבה סיני, באתר FishBase (באנגלית) בהאבה סיני, באתר GBIF (באנגלית) בהאבה סיני באתר הרשימה האדומה של IUCN
בית הסוהר המדינתי

בית הסוהר המדינתי (באנגלית: Union Correctional Institutionn) הוא מוסד כליאה, השוכן במחוז מריון שבפלורידה. הכלא מנוהל על ידי מחלקת בתי הכלא של מדינת פלורידה ומאכלס מעל ל-2,100 אסירים. בית הכלא הוקם בשנת 1913 ומאז עבר סדרה של הרחבות. לאחר הקמתו במתקן היו כלואים כ-600 אסירים שעבדו בעיקר בחווה של הכלא. בשנת 1928 דווח על 1,101 אסירים גברים ומספר לא ידוע של אסירות. בין האסירים הלבנים והאסירים האפרו-אמריקאים הייתה הפרדה לחלוטין. במהלך שנות ה-30 של המאה ה-20 אוכלוסיית האסירים גדלה לכ-2,000. בשנת 1935 נבנה בניין חדש בעל רמת אבטחה מרבית. נכון ל-2021, הוא עדיין נמצא בשימוש, אך גם עבר מספר שיפוצים. בשנת 1954, לאחר הקמת בית הסוהר לוול, כל האסירות הועברו לבית הסוהר החדש. בשנת 1955 נבנה "האגף המזרחי" שבשנת 1972 הופרד והוקם בית הסוהר פלורידה. בשנת 1992 נבנה בניין חדש שמאכלס נידונים למוות. בהתאם לדיווח משנת 1999 בכלא היה קיים מתח על רקע גזעי, לאור כך שרוב האסירים הם אפרו-אמריקאים ורוב עובדי הסגל של הכלא הם לבנים. בין הרוצחים שהוצאו להורג בכלא נמנה טד בנדי, רוברט לונג וג'וזפה זנגארה, שהואשם בניסיון לרצח של פרנקלין דלאנו רוזוולט. אדי ג'יימס נידון למוות בשנת 1995 ועדיין כלוא במתקן. אתר האינטרנט הרשמי של בית הסוהר המדינתי (באנגלית)
Instacart

Instacart היא חברה אמריקאית שמתמחה במשלוחי מוצרי מזון שניתן להזמין דרך האינטרנט מחנויות מזון, תוך היעזרות ביועצי מכירות עובדי החברה בהכנת המשלוח. החברה הוקמה בשנת 2012 על ידי אפורבה מהטה שקודם עבד באמזון. תחילה השרות היה רק באזור סן פרנסיסקו. בשנת 2015 החברה כבר כללה כ-200 עובדים והרחיבה את פעילותה לערים נוספות ברחבי ארצות הברית. בנובמבר 2017 פעילות החברה התרחבה לקנדה. לאחר התפרצות מגפת הקורונה דווח על גידול היקף המכירות של 218% והחברה גייסה אלפי עובדים והגיעה ל-10 אלף עובדים. ב-2020 החברה החלה לשתף פעולה עם Rite Aid ועם Walmart. בשנת 2021 החברה הודיע על כוונתה לפטר כ-2,000 עובדים מכיוון שרוב החנויות שמשתפות פעולה עם החברה החלו לארוז משלוחים בעצמן. בספטמבר 2022 הודיעה Instacart שהיא תרכוש את Eversight, פלטפורמת תמחור בינה מלאכותית עבור מותגים וקמעונאים. כמו כן, בספטמבר רכשה החברה את רוזי, פלטפורמת מסחר אלקטרוני עבור קמעונאים וסיטונאים מקומיים ועצמאיים. באוגוסט 2023, Instacart הגישה בקשה להנפקה ראשונית לציבור (IPO) בנאסד"ק. בספטמבר החלה להיסחר תחת טיקר המניה "CART". אתר האינטרנט הרשמי של Instacart (באנגלית) Instacart, ברשת החברתית פייסבוק Instacart, ברשת החברתית אקס (טוויטר) Instacart, ברשת החברתית אינסטגרם Instacart, ברשת החברתית LinkedIn Instacart, באתר פינטרסט https://www.prnewswire.com/news-releases/instacart-announces-pricing-of-initial-public-offering-301931152.html
האביב הרומאי של גב' סטון

האביב הרומאי של גב' סטון (באנגלית: The Roman Spring of Mrs. Stone) הוא סרט רומנטי בריטי משנת 1961, בבימויו של חוסה קווינטרו, עם ויויאן לי (בסרטה לפני האחרון) ווורן בייטי (בסרטו השני) ולוטה לניה בתפקידים הראשיים. התסריט מבוסס על רומן בשם זה מאת טנסי ויליאמס משנת 1950. הסרט צולם ברומא שם מתרחשת העלילה. שחקנית אמריקאית אלמנה, מתקשרת עם ג'יגולו איטלקי צעיר ויפה תואר ומשלה את עצמה שהוא אכן מאוהב בה. לוטה לניה הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע. ב-2003 הופק סרט טלוויזיה באותו שם (אנ') עם הלן מירן בתפקיד הראשי. קארן סטון (ויוויאן לי) היא שחקנית תיאטרון מפורסמת בארצות הברית. היא בת 50 ומשחקת את תפקיד רוזלינד הצעירה בכטוב בעיניכם של ויליאם שייקספיר. למרות תשואות הקהל היא מרגישה שאינה מתאימה לתפקיד זה ומבקשת מבעלה המליונר לטוס ביחד לחופשה ברומא. בעת הטיסה מתמוטט הבעל במטוס ומת. קארן מגיעה לרומא ומחליטה להישאר שם. היא מפתחת שם חוג ידידים שנמשכים לכספה ובעיקר יוצרת קשר עם "קונטסה" (רוזנת) גונזלס (לוטה לניה). הקונטסה היא למעשה סרסורית של גברים צעירים לנשים מבוגרות. הגברים מתפקדים כג'יגולו ומתחלקים באתנן עם הקונטסה. הקונטסה מכירה לקארן את פאולו (וורן בייטי), גבר צעיר, מטופח ויפה שיודע להתחבר לנשים שמסופקות על ידי הקונטסה ולקבל מהן כסף ומתנות. קארן הבודדה מתחילה להתאהב בו ומתחילה לפרוח. במקום לתת לו כסף היא קונה לו בגדים יקרים ומתנות. זה לא מוצא חן בעיניו ובעיני הקונטסה שלא מקבלת את חלקה. פאולו ממשיך בינתיים בחיזורים אחרי נשים אחרות והקונטסה מכירה לו את השחקנית ברברה בינגהם (ג'יל סנט ג'ון) למורת רוחה של קארן. במשך כל אותה תקופה יש גבר צעיר שעוקב אחריה ולא משמיע מילה. כולם עוזבים אותה פרט לידידה מג (קורל ברון) שמעמידה אותה על טעותה. קארן מחליטה לחזור לארצות הברית. בלילה לפני הטיסה היא רואה שוב את הגבר האלמוני, זורקת לו את מפתחות הדירה, נשכבת על המיטה ומחכה לו כשהוא פותח את הדלת ונכנס לדירה... "האביב הרומאי של גב' סטון", במסד הנתונים הקולנועיים IMDb (באנגלית) "האביב הרומאי של גב' סטון", באתר נטפליקס "האביב הרומאי של גב' סטון", באתר AllMovie (באנגלית) "האביב הרומאי של גב' סטון", באתר Rotten Tomatoes (באנגלית) "האביב הרומאי של גב' סטון", באתר Box Office Mojo (באנגלית) "האביב הרומאי של גב' סטון", באתר אידיבי "האביב הרומאי של גב' סטון", במסד הנתונים הקולנועיים KinoPoisk (ברוסית) קדימון לאביב הרומאי של גב' סטון, באתר יוטיוב האביב הרומאי של גב' סטון, באתר TCM
אטרקטוסקיון נוביליס

אטרקטוסקיון נוביליס (שם מדעי: Atractoscion nobilis) הוא מין של דג גרם ממשפחת המסריים, החי במזרח האוקיינוס השקט לחופי אמריקה הצפונית בין באחה קליפורניה הדרומית שבמקסיקו לג'ונו שבאלסקה. למרות שמו האנגלי, "White seabass" הוא איננו קרוב לדגי הבס. מין זה בעל מבנה שרירי עם זוג סנפירי גב פרוקים ונמוכים וזנב פרוק וארוך. סנפירי החזה רחבים והראש רחב ומעט דחוס עם לסתות בולטות. צבע הדג כחלחל עד אפור כהה על הגב כשהצידיים כסופים והבטן לבנה. זהו המין הגדול ביותר בסוגו כשהפרטים הכבדים ביותר הגיעו לאורך 166 ס"מ ולמשקל 41 ק"ג. הדג יכול להאריך ימים בטבע עד 20 שנה. זהו דג טורף הניזון מלהקות דגים קטנות כמו סרדיניים, עפייניים ומקרלים וכן מדיונונים. לרוב הוא מצוי סביב חופים סלעיים וכרי אצות קלפ בטווח 0 עד 122 מטרים מפני הים. הדג נידוג לאורך חופי קליפורניה ושאר חופים בסביבתו אך הדיג נאכף בתקנות מגבילות המשמרות את עתיד האוכלוסייה, כך שאסור לדוג דג בן פחות מ-5 שנים השוקל פחות מ-7.5 ק"ג, מה שמאפשר לדג להתרבות בהצלחה. מדיה וקבצים בנושא אטרקטוסקיון נוביליס בוויקישיתוף אטרקטוסקיון נוביליס, באתר ITIS (באנגלית) אטרקטוסקיון נוביליס, באתר NCBI (באנגלית) אטרקטוסקיון נוביליס, באתר FishBase (באנגלית) אטרקטוסקיון נוביליס, באתר GBIF (באנגלית) אטרקטוסקיון נוביליס באתר הרשימה האדומה של IUCN
סין יאנגצה אנרגיה

סין יאגנצה אנרגיה (בסינית פשוטה: 中国长江电力股份有限公司; בסינית מסורתית: 中國長江電力股份有限公司) היא חברת שירות סינית, המפיקה אנרגיה. החברה הוקמה ב-4 בנובמבר 2002. החברה היא חברת בת של תאגיד שלושת הערוצים של סין, חברת חשמל ממשלתית. ב-18 בנובמבר 2003 היא נרשמה לבורסה בשנגחאי, ומאז היא מהווה מרכיב חשוב במדד SSE 180, מדד המניות של הבורסה בשאנגחאי. החברה מפעילה מספר מפעלים הידרואלקטריים על נהר היאנגצה, ביניהם סכר שילוודו, הסכר ההידרואלקטרי השני בגודלו בסין והשלישי בעולם, סכר שיאנגג'יאבה וסכר גג'ואובה. בנוסף, ישנם שני סכרים נוספים בפיתוח: סכר באיחטאן, הסכר ההידרואלקטרי השלישי בגודלו בסין והרביעי בגודלו בעולם, מבחינת נפח הסכר, שאמור להתחיל לפעול באופן מלא ביולי 2021 וסכר וודונגדה, הסכרק ההידרואלקטרי הרביעי בגודלו בסין והשביעי בעולם, שאמור להתחיל לפעול באופן מלא בדצמבר 2021. החברה משווקת חשמל באמצעות תאגיד הרשת הממשלתי של סין בעיקר למרכז סין (חוביי, חונאן, חנאן, ג'יאנגשי וצ'ונגצ'ינג), למזרח סין (שאנגחאי, ג'יאנגסו, ג'ג'יאנג ואנחווי) ולמחוז גואנגדונג. China Yangtze Power Co., Ltd., web.archive.org, ‏2008-04-03
צביקה שווימר

צביקה שווימר (נולד ב-1978) הוא מנכ"ל בחברת אלקטרה מוצרי צריכה. בעבר היה המנכ"ל של פוקס, ללין ודלתא. שווימר נולד בשנת 1978 בפתח תקווה, ושבועיים לאחר לידתו משפחתו עברה לבאר שבע, שם למד והתחנך בבית הספר היסודי "מעיין דוד" ובתיכון עמל מקיף ז'. במרץ 1997 התגייס אל חיל התותחנים, שם שירת כמפקד צוות ורס"פ יחידה. במהלך שירותו הצבאי נדד בין בסיסים שונים באזור יהודה ושומרון ובגבול לבנון. עם שחרורו מהצבא, בשנת 2000, החל לימודי תואר ראשון במנהל עסקים במכללה האקדמית פרס, ולאחר מכן המשיך ללימודי תואר שני (Executive MBA) באוניברסיטת בר-אילן. לאחר שחרורו מהשירות הצבאי החל לעבוד כמנהל משמרת בסניף רשת פוקס בבאר שבע, ובתוך חודש מונה למנהל חנות. ב-2000–2002 עבד כמנהל אזור של הרשת, וב-2003 הקים את הזרוע הבינלאומית של פוקס בסינגפור, שם שהה במשך שנה ופתח 16 סניפים של חנויות פוקס. ב-2006 מונה למנהל הרשת וכיהן בתפקיד כ-7 שנים. ב-2008 מונה למנכ"ל רשת ללין מקבוצת פוקס, שם כיהן בתפקיד כ-4 שנים. ב-2012 מונה למנכ"ל מותג ההלבשה התחתונה דלתא, שם הוביל את השקת הפעילות של רשת ההלבשה התחתונה FIX, הקמת אתר הסחר של הקבוצה, והגדלת מכירותיה רשת דלתא בישראל. ב-2018 מונה למנכ"ל אלקטרה מוצרי צריכה במקומו של זאב קלימי. באפריל 2021, הוביל את רכישת השליטה בחברת סער א.ת יזמות ומסחר ואת רכישת השליטה ברשת קמעונאות המזון יינות ביתן. במהלך כהונתו כמנכ"ל אלקטרה מוצרי צריכה ביסס שווימר את חטיבות קמעונאות המזון, חשמל, ספורט ופנאי, והנדל"ן. מאז מינויו ב-2018 ועד ל-2022 עלה שווי החברה פי 6 - מכ-750 מיליון שקלים, לשווי של כ-4.5 מיליארד שקלים. בתפקידו כמנכ"ל אלקטרה מוצרי צריכה קידם הקמת מפעל מיחזור ראשון מסוגו בישראל למכשירי חשמל. החברה, בשיתוף קבוצת אולטרייד ותאגיד מ.א.י, הקימה מפעל למיחזור מקררים ומכשירי חשמל גדולים שצפוי למחזר ב-30,000 טון פסולת אלקטרונית בשנה ולהפחית כמיליון טון CO2 בשנה. שווימר מכהן כחבר הוועד המנהל באוניברסיטת בן-גוריון בנגב. במסגרת תפקידו הוא מקדם שיתופי פעולה בין האוניברסיטה לאלקטרה בתחומי ההוראה, פיתוח ומחקר אקדמי בנושאי שינויי האקלים. במסגרת שיתוף הפעולה תתקיים התמחות בהנדסת אקלים במסגרת תואר בהנדסה. שווימר משמש כדירקטור בעמותת "חסד לרש" בבאר שבע המסייעת למשפחות קשות יום. תחת ניהולו העניקה חברת אלקטרה חסות לנבחרות ישראל בכדורגל בקמפיינים ליורו 2020 ומונדיאל 2022, ולאיגוד השופטים. כיום שווימר מתגורר בנס ציונה יחד עם אשתו עדן ושלושת ילדיו. הוא עשה מילואים במשך 20 שנים באותו התפקיד בו שירת, ואף לקח חלק במבצע צוק איתן. לצד הקריירה, שווימר מתנדב במספר עמותות ומטפח את התחביב שלו כדורגל. מדיה וקבצים בנושא צביקה שווימר בוויקישיתוף ערן גפן, ‏"הגעתי לסינגפור לשבוע, אבל נשארתי לשנה": המרוץ של צביקה שווימר, באתר גלובס, 17 בדצמבר 2021 שני מוזס, ‏מחליף לזאב קלימי: צביקה שווימר מונה למנכ"ל אלקטרה צריכה, באתר גלובס, 2 באוקטובר 2018 לי סיביליה‏, אלקטרה רכשה את השליטה ברשת יינות ביתן, באתר וואלה, 5 במאי 2021 יוסף חרש, הקורונה זירזה את המכירות המקוונות - ואלקטרה צריכה סיימה את 2020 עם זינוק של כ-40% ברווח הנקי, באתר TheMarker‏, 28 בפברואר 2021 בהשקעה של 25 מליון שקלים: מפעל מחזור ראשון מסוגו למחזור מזגנים, באתר ‏מאקו‏, 26 באוגוסט 2021 אלקטרה מוצרי צריכה ואוניברסיטת בן-גוריון בנגב ישתפו פעולה לקידום הוראה ומחקר אקדמי בתחום הקיימות ומיזוג האוויר, באתר באר שבע סיטי שירות כלכליסט, אלקטרה מוצרי צריכה תעניק חסות לנבחרת הכדורגל בישראל, באתר כלכליסט, 3 בינואר 2019
דובון יפהפה

דובון יפהפה (שם מדעי: Utetheisa pulchella) הוא מין של עש מתת-משפחת הדובונים במשפחת ה-Erebidae. שמו העברי נגזר מצבעיו הנאים - לבן עם כתמים שחורים ואדומים. שמו הלועזי pulchella נגזר מאחד הצמחים האירופיים המארחים את זחליו ו-utetheisa ככל הנראה מקורו ביוונית במשמעות פצוע. צבעיו הבולטים משמשים כצבעי אזהרה המעידים על טעמו הדוחה האמור להרתיע טורפים. תחת לכנפיו העליונות הצבעוניות, כנפיו התחתונות לבנות עם כתם שחור בכל אחת. בניגוד למרבית הדובונים הנפוצים בישראל, הדובון היפהפה פעיל בשעות הדימדומים וניתן לראות אותו לעיתים גם במהלך היום. בעת מנוחה כנפיו מקופלות ומקנות לו מראה צר המקל עליו להיטמע בצמחייה. בישראל הוא נפוץ ברוב חלקי הארץ, בייחוד במקומות עתירי עשבייה, והצמח המועדף על זחליו הוא עוקץ עקרב וצמחים אחרים ממשפחת הזיפניים. זחליו שעירים כמרבית זחלי הדובונים. תפוצה בישראל: באביב ובקיץ, במרכז וצפון הארץ, נפוץ באזור ירושלים. בעולם – בסוריה ובלבנון. כמו כן, הוא נפוץ באזור המזרח התיכון, ארצות ערב, דרום אירופה ואפריקה, והוא מופיע אף באזורים הטרופיים של אסיה ובאוסטרליה. מדיה וקבצים בנושא דובון יפהפה בוויקישיתוף דובון יפהפה, באתר NCBI (באנגלית) דובון יפהפה, בבסיס הנתונים ARKive (באנגלית) דובון יפהפה, באתר האנציקלופדיה של החיים (באנגלית) דובון יפהפה, באתר GBIF (באנגלית) דובון יפהפה בבלוג של עננת. דובון יפהפה באתר insectour
לוטוס אימירה

לוטוס אימירה (באנגלית: Lotus Emira) היא מכונית ספורט במרכב קופה, בעלת שני מקומות ישיבה, שמיוצרת על ידי לוטוס משנת 2022. היא הוצגה בפסטיבל המהירות של גודווד ביולי 2021. היא מחליפה את לוטוס אבורה, לוטוס אקסיג' ולוטוס אליז. היא מתחרה ישירה לפורשה קיימן. ב-8 בספטמבר 2021 חשפה לוטוס את גרסת המרוץ "לוטוס אימירה GT4", זו תתחרה באליפות העולם ב-GT4. היא כוללת את המנוע שמספק 400 כ"ס, בנוסף משקלה הופחת עקב הסרת רכיבים שאינם חיוניים. העיצוב החיצוני דומה מאוד ללוטוס איוויה אך קצת שונה, כונסי האוויר יותר גדולים ומעוצבים ספורטיבית. עיצוב הפנימי הוא עיצוב מודרני מאוד יחסית למכוניות ספורט, לוטוס השתמשה בהרבה בד וסיבי פחמן להורדת המשקל. היא כוללת לוח מחוונים דיגיטלי בקוטר 12.3 אינץ' ומסך מגע המציג את המולטימדיה בקוטר 10.25 אינץ'. חישוקי הגלגלים בקוטר 20 אינץ'. היא כוללת שתי אפשרויות למנועים. מנוע בנזין V6 צילינדרים בנפח 3.0 ליטר מגדש על או מנוע בנזין I4 צילינדרים בנפח 2.0 ליטר מגדש טורבו, לוטוס אינה מספקת נתונים נוספים על המנועים אך מציינת כי ההספק של המנועים יעמוד בין 360 כ"ס ל-400 כ"ס. לוטוס ציינה כי נתון התאוצה יעמוד על פחות מ-4.5 שניות והמהירות המרבית תעמוד על 290 קילומטרים לשעה. לוטוס אימירה נשענת על מתלה מסוג "עצמות עצה כפולות" גם לפנים וגם מאחור (דבר שפורשה עושה רק בגרסאות הבכירות של פורשה 911). הצמיגים מחברת מישלן אשר פותחו במיוחד לדגם. מערכות הבטיחות של המכונית הם בלימה אוטונומית, בקרת שיוט אדפטיבית, בקרת סטייה מנתיב, בקרת ערנות נהג, ניטור שטח מת כולל תנועה חוצה מאחור ועוד'. מדיה וקבצים בנושא לוטוס אימירה בוויקישיתוף אתר האינטרנט הרשמי של לוטוס אימירה (באנגלית בריטית) מה המשמעות של האימירה החדשה עבור לוטוס, באתר טופ גיר, 06 ביולי 2021 מבט ראשון: האם לוטוס אימירה יכולה להתמודד עם פורשה קיימן?, באתר טופ גיר, 07 ביולי 2021 ללטוס יש מכונית ספורט חדשה: 2022 לוטוס אימירה, באתר קארטיוב, ‏07 ביולי 2021 דובי מילר, לוטוס מציגה את האימירה החדשה, באתר פורטל הרכב גיר, ‏08 ביולי 2021 New 2022 Lotus Emira starts bold new era for British brand, באתר אוטו אקספרס, ‏06 ביולי 2021 Lotus Emira GT4 Race Car Debuts With More Wings, Less Weight, Motor1.com (באנגלית) 2022 לוטוס אימירה נחשפה עם שתי אפשרויות למנועים, מראה בהשראת איוויה All-new Lotus Emira kickstarts firm's reinvention with AMG power, באתר אוטוקאר, ‏06 ביולי 2021 Meet the new £60k, 400bhp Lotus Emira, באתר טופ גיר, ‏06 ביולי 2021
OLLS

OLLS היא חברת חובבי הסקי של מוסקבה (ברוסית: Общество любителей лыжного спорта, בראשי תיבות: ОЛЛС) היא ארגון ספורט רוסי, שהוקם באימפריה הרוסית שקם בשנת 1901 בשל העניין הציבורי הגובר בענף סקי. החברה הניחה את היסודות להקמת אגודת הספורט צסק"א. למרות שמה, החברה הכשירה לא רק גולשים, אלא גם מתאגרפים, מרימי משקולות, כדורגלנים ועוד. חברת חובבי הסקי הוקמה ב־1901 בסוקולניקי כניגוד לארגון של האצולה: "מועדון הסקי המוסקבאי"; באספה הכללית ב-1 ביוני (14) 1901 אושרה אמנת החברה ונבחר היו"ר הראשון שלה פיודור וסילייביץ' גנינג. ב־1902 נערכו התחרויות הראשונות בחסות OLLS, כמו "רץ הסקי הראשון של העיר מוסקבה" במרחק פושקינו-סוקולניקי (25 ורסטאות), שהפך מאוחר יותר לטורניר שנתי. ב־1907, OLLS מתחילה לפרסם את הבטאון הרשמי שלה. ב־1910 נוצרה קבוצת כדורגל שהניחה את היסודות למועדון צסק"א מוסקבה. הקבוצה התמודדה בליגת הכדורגל המוסקבאית. ב־1919, בהוראת משרד הרישום והגיוס הצבאי האזורי בסוקולניקי, חברת OLLS לוקחת חלק בהכשרת סקי ליחידות מיוחדות של הצבא האדום. ב־1922 נציגי OLLS זכו במשחה הראשון באתלטיקה במסלול לבסוף, ב־1923 חברת OLLS מאורגנת מחדש כאגודת OPPV ("מגרש הספורט הניסויי להכשרה כללית"), אשר ישמש מאוחר יותר כבסיס לאגודת צסק"א. לב ברנדט (1899–1943) — אמן מכובד לספורט של ברית המועצות (בנדי). פאבל ביצ'קוב (1886–1974) — חלוץ הסקי ברוסיה, האלוף הראשון של רוסיה בסקי קרוס-קאנטרי. פאבל ניקיפורוב (1893–1978) — מתאגרף רוסי־סובייטי. אלכסנדר בוכארוב (1892–1952) — מרים משקולות ועסקן ספורט רוסי־סובייטי. היסטוריה באתר cska.in Статья «История развития лыж и лыжного спорта» на сайте www.offsport.ru Традиции не вырастают — их выращивают. Традиции не умирают — их убивают. История одного культового бегового старта. Статья «Начало лыжного спорта в Москве» на сайте www.genarh.ru
עבאס אבראהים

עבאס אבראהים (בערבית: عباس إبراهيم; נולד ב-2 במרץ 1959) הוא קצין בדרגת מייג'ור גנרל, המשמש כמנכ"ל שירות הביטחון הכללי של לבנון, מאז 18 ביולי 2011. אבראהים נולד ב-2 במרץ 1959 בנפת צידון שבמחוז דרום לבנון. בגיל תשע עשרה הוא למד בבית ספר צבאי במשך שלוש שנים וסיים שם את לימודיו בדרגת לוטננט. הוא בעל תואר ראשון במדעים צבאיים ותואר ראשון במנהל עסקים. לאורך שנות השמונים הוא השתתף בכמה קורסי הכשרה בצבא, ובשנת 1989, השתתף בקורס הכשרה לחיל רגלים בארצות הברית. באותה השנה, אבראהים הפך לשומר הראש האישי של שליח הליגה הערבית בלבנון, לאח'דר בראהימי. בין השנים 1989–1992, היה אבראהים ראש צוות ההגנה של נשיא לבנון, אליאס הראווי, ובין השנים 1992–1993 היה ראש צוות ההגנה של ראש ממשלת לבנון רפיק אל-חרירי. בשנת 1994 הוא מונה לראש המחלקה למלחמה בטרור וריגול בשירות הביטחון הכללי של לבנון, ושימש בתפקיד זה עד שנת 1998. בתקופה זו, אבראהים היה מקושר רבות לחזבאללה. בשנת 1998, אבראהים קיבל הכשרה ביטחונית מתקדמת בבריטניה. בין השנים 1998–2002 היה אבראהים ראש הסניף למלחמה בטרור, ובין השנים 2003–2005 הוא היה ראש גדוד הקומנדו. בשנת 2011 מונה אבראהים למנכ"ל שירות הביטחון הכללי (לבנון). אבראהים נשוי לגאדה זיינדדין ולהם שלושה ילדים: מוחמד, עלי ובילאל. Abbas Ibrahim … The Eyes and Ears of the Lebanese State, Asharq AL-awsat (באנגלית) Cabinet appoints Abbas Ibrahim as Lebanon security chief – Ya Libnan (באנגלית אמריקאית)
פוגוניאס קרומיס

פוגוניאס קרומיס (שם מדעי: Pogonias cromis) הוא מין של דג גרם ממשפחת המסריים, החי במימי מערב האוקיינוס האטלנטי לחופי דרום ארצות הברית ומקסיקו בימים הטרופיים. הוא דומה למין היחידי בסוגו מוסר בריכות (Sciaenops ocellatus). מין זה מגיע לאורך של 50 ס"מ בממוצע ומשקל 2 עד 14 ק"ג אך נצפו גם פרטים באורך 170 ס"מ ומשקל של 51.3 ק"ג. הוא בעל מבנה מגושם עם גב מוגבה, זוג סנפירים גביים נמוכים ופרוקים וזנב קצר ומשלוש. סנפירי החזה רחבים ובשרניים והראש גדול ומוגבה. הלסתות והשפתיים חזקות ומותאמות לפיצוח של טרף קשה כמו צדפות וסרטנים. הקשקשים שחורים או אפורים כהים ומעט כסופים בתחתית. הפרטים הצעירים בעלי פסים שחורים-לבנים אופקיים והזנב אפור כהה. דג זה מצוי במערב האוקיינוס האטלנטי לחופי נובה סקוטיה לפלורידה, מפרץ מקסיקו, האנטילים והים הקריבי ומצוי גם בדלתת האורינוקו ובחופי ארגנטינה. לרוב הוא משריץ צאצאים במים פחות מלוחים ואף בשפכי נהרות, לרוב בין חופי מפרץ דלאוור עד פלורידה והרבה פרטים מצויים בטקסס. הפרטים הצעירים ניזונים בעיקר מזואופלנקטון ובהמשך גם מתולעים ודגיגים בעוד הבוגרים הם ניזוני קרקעית המחפשים בעיקר סרטנים ורכיכות כמו צדפות וחלזונות אותם הם מפצחים בלסתותיהם החזקות. הם ניזונים גם מצמחי מים מסוימים. דג זה נידוג דרך קבע לאורך חופי ארצות הברית בדיג של חכה ופיתיון. הדג הבוגר בעל עור קשה למאכל אך לא רעיל או מסוכן. איור מדיה וקבצים בנושא פוגוניאס קרומיס בוויקישיתוף פוגוניאס קרומיס, באתר ITIS (באנגלית) פוגוניאס קרומיס, באתר NCBI (באנגלית) פוגוניאס קרומיס, באתר FishBase (באנגלית) פוגוניאס קרומיס, באתר GBIF (באנגלית) פוגוניאס קרומיס באתר הרשימה האדומה של IUCN
שלום קיסרי

שלום קיסרי (בגרמנית: Landfrieden; לנדפרידן; "שלום אדמה") היה חוזה, שבו התחייבו השליטים לוותר על כל שימוש בכוח לפתירת סכסוכים משפטיים. החוזים נכתבו בימי הביניים באימפריה הרומית הקדושה. הדבר השפיע לביטול נוהג נקמת הדם. הסכמי שלום קיסרי היוו את הבסיס הפוליטי לתביעות שהתנהלו מבלי לנקוט בשימוש פרטי באלימות. הם גם הסדירו את סמכות השיפוט ובכך אפשרו ליישב מחלוקות באמצעות פסקי דין המבוססים על מערכת כללים משותפת. הפרה של השלום הקיסרי היוו עונש חמור באימפריה. חפצים, מבנים (כמו כנסיות, בתים, טחנות, כלים חקלאיים, גשרים ובעיקר דרכים קיסריות) ואנשים (כמרים, צליינים, סוחרים, נשים, אפילו חקלאים, ציידים ודייגים בביצוע עבודתם) הוצבו תחת הגנה. השלום הקיסרי יצר סוג של ממשל צבאי ובתי משפט מיוחדים. בשיא ימי הביניים מהמאה ה-11 ואילך, השלום הקיסרי עזר למניעת האלימות יחד עם שביתת הנשק של אלוהים. השלום הקיסרי הראשון ניתן על ידי היינריך הרביעי, קיסר האימפריה הרומית הקדושה בשנת 1103 לתקופה של ארבע שנים וידוע בשם "השלום הקיסרי הראשון של מיינץ" (Erster Mainzer Reichslandfriede). בשנת 1152 הכריז פרידריך הראשון, קיסר האימפריה הרומית הקדושה על השלום הקיסרי הגדול (Großer Reichslandfrieden) לכל האימפריה. השלום הקיסרי החשוב ביותר של מיינץ, עליו הכריז פרידריך השני, קיסר האימפריה הרומית הקדושה, דמה יותר לגזרה חוקית מאשר לברית נגד אלימות. כבר בשנת 1231 הוציא פרידריך את "חוקות מלפי", ספר קודיפיקציה ומערכת השיטה האינקוויזיטורית החלים על ממלכת סיציליה. השלום הקיסרי של מיינץ שחל לתקופה בלתי מוגבלת, היה מעשה חוקתי והפכה לאחד מחוקי היסוד החלים על כל האימפריה. במאות ה-13 וה-14 נכרתו בריתות אזוריות ומקומיות רבות של שלום קיסרי, כגון פדרציות עירוניות. עד היום הפרה של השלום הקיסרי על ידי מעורבות בפרעות אלימות היא עבירה פלילית על פי החוק הפלילי הגרמני, האוסטרי והשווייצרי. לנדפרידה של ברברוסה משנת 1152: מהדורה ביקורתית טקסטית בתרגום לטינית, גרמנית § 125 StGB § 274 StGB Art. 260 CH-StGB